Frequently Asked Questions (FAQ)
ଜଗତସିଂହପୁର, ଜୁଲାଇ ୯(ଲୋକାଲ ୱାୟାର): ଜିଲ୍ଲାର ବିଭିନ୍ନ ସ୍କୁଲକୁ ମଧ୍ୟାହ୍ନ ଭୋଜନ ଯୋଜନାରେ ଆସୁଥିବା ଚାଉଳ ହଡ଼ପରେ ସଂପୃକ୍ତ ଦୋଷୀଙ୍କ ବିରୋଧରେ ଦୃଢ଼ କାର୍ଯ୍ୟାନୁଷ୍ଠାନ ପାଇଁ ଜିଲ୍ଲା ଶିକ୍ଷା ଅଧିକାରୀ (ଡିଇଓ) ପ୍ରତିଭା ମଂଜରୀ ଦାସ ବ୍ଲକ ଶିକ୍ଷା ଅଧିକାରୀମାନଙ୍କୁ ନିର୍ଦ୍ଦେଶ ଦେଇଛନ୍ତି ।
ଅନିୟମିତତା ହୋଇଥିବା ସ୍କୁଲର ପ୍ରଧାନ ଶିକ୍ଷକମାନଙ୍କୁ ହଡ଼ପ ଚାଉଳ କିଲୋପ୍ରତି ୨୮.୩୬ ଟଙ୍କା ହାରରେ ଫେରସ୍ତ କରିବାକୁ ଡିଇଓ ଦାସ ନିର୍ଦ୍ଦେଶ ଦେଇଛନ୍ତି ।
ଚାଉଳ ହଡ଼ପ ହୋଇଥିବା ତଥା ଅନଧିକୃତ ଭାବେ ଚାଉଳ ଗ୍ରହଣ କରିଥିବା ସ୍କୁଲଗୁଡ଼ିକଙ୍କ ନିକଟରୁ ସମୁଦାୟ ୬୦.୯୩ ଲକ୍ଷ ଟଙ୍କା ଆଦାୟ ପାଇଁ ଡିଇଓ ନିର୍ଦ୍ଦେଶ ଦେଇଛନ୍ତି ।
ଜିଲ୍ଲା ପ୍ରଶାସନ ତରଫରୁ ହୋଇଥିବା ସ୍ୱତନ୍ତ୍ର ଅଡିଟରୁ ଜିଲ୍ଲାର ଆଠଟି ମଧ୍ୟରୁ ପାଞ୍ଚଟି ବ୍ଲକରେ ଗୁରୁତର ଅନିମିତତା ନଜରକୁ ଆସିଥିଲା । ଏହି ବ୍ଲକଗୁଡ଼ିକ ହେଲା ନୂଆଗାଁ, ରଘୁନାଥପୁର, ଜଗତସିଂହପୁର, ବିରିଡ଼ି ଓ ବାଲିକୁଦା ।
ସୂତ୍ରରୁ ଜଣାପଡ଼ିଛି ଯେ, ସ୍କୁଲଗୁଡ଼ିକ ନିମ୍ନ ମାନର ତଥା କମ୍ ପରିମାଣର ଚାଉଳ ଦେଉଛନ୍ତି । ସେହିପରି ଅଧିକ ସଂଖ୍ୟକ ପିଲା ପଢୁଥିବା ଓ ଉପସ୍ଥାନ ଅଧିକ ଥିବା ଦର୍ଶାଇ ମଧ୍ୟାହ୍ନ ଭୋଜନ ଯୋଜନାରେ ଚାଉଳ ହଡ଼ପ ହେଉଛି ।
ଏହି ପାଞ୍ଚଟି ବ୍ଲକର ବିଭିନ୍ନ ସ୍କୁଲର ୨୦୧୫-୨୦୧୭ ବର୍ଷର ଷ୍ଟକ୍ ଅଡିଟ୍ ବେଳେ ଜଣା ପଡ଼ିଥିଲା ଯେ, ସ୍କୁଲ ଗୁଡ଼ିକ ଧାର ସୂତ୍ରରେ ଚାଉଳ ଯୋଗାଡ଼ କରିଛନ୍ତି ଓ କର୍ତ୍ତୃପକ୍ଷଙ୍କ ନିକଟରୁ ଷ୍ଟକ୍ ପାଇବା ପରେ ସେମାନଙ୍କୁ ଫେରାଇଛନ୍ତି ।
ତେବେ ଅଡିଟ ସମୟରେ ସେମାନେ ଏହି ନେଣଦେଣର କୌଣସି କାଗଜପତ୍ର ଦେଖାଇ ପାରିନଥିଲେ । ତେଣୁ ଏଥିରେ ବଡ଼ ଧରଣର ଅର୍ଥ ଓ ଷ୍ଟକ୍ ହେରଫେର ହୋଇଥିବା ସନ୍ଦେହ କରାଯାଉଛି ।
ସ୍ୱତନ୍ତ୍ର ଅଡିଟ ଦଳ ଦୋଷୀ ସ୍କୁଲ ଠାରୁ କିଲୋ ପିଛା ୨୮.୩୬ ଟଙ୍କା ଦରରେ ୬୦.୯୩ ଲକ୍ଷ ଟଙ୍କା ଆଦାୟ କରି ୨୫ ଜୁଲାଇ, ୨୦୧୯ ସୁଦ୍ଧା ଜିଲ୍ଲା ମଧ୍ୟାହ୍ନ ଭୋଜନ ଆକାଉଣ୍ଟରେ ଜମା କରିବାକୁ ଜିଲ୍ଲା ପ୍ରଶାସନକୁ ସୁପାରିଶ କରିଛି ।
ପ୍ରମୁଖ ଖିଲାପକାରୀ ଭାବରେ ପିକେ ସରକାରୀ ଉଚ୍ଚ ପ୍ରାଥମିକ ବିଦ୍ୟାଳୟ ୧୨୫୪ କ୍ୱିଣ୍ଟାଲ, ଶ୍ରୀ ଜଗନ୍ନାଥ ହାଇସ୍କୁଲ, ଗରେଇ ୧୧୮୫ କ୍ୱିଣ୍ଟାଲ, କୋରୁଆ ପ୍ରାଥମିକ ସ୍କୁଲ ୯୯୫ କ୍ୱିଣ୍ଟାଲ, କଂଟୁଣିଆ ନୋଡାଲ ହାଇସ୍କୁଲ ୧୬୮୭ କ୍ୱିଣ୍ଟାଲ ଓ ନାଉଗାଁ ବ୍ଲକର ଗୋପବନ୍ଧୁ ସ୍ମୃତି ଉଚ୍ଚ ବିଦ୍ୟାଳୟରେ ୬୬୮ କ୍ୱିଣ୍ଟାଲ ଚାଉଳ ହେରଫେର ହୋଇଥିବା ନେଇ ଅଡିଟରେ ଉଲ୍ଲେଖ ରହିଛି ।
ଉଲ୍ଲେଖଯୋଗ୍ୟ ଯେ, ତିର୍ତ୍ତୋଲ ପ୍ରାଥମିକ ବିଦ୍ୟାଳୟର ପ୍ରଧାନ ଶିକ୍ଷୟିତ୍ରୀ ଆଲୋକ ରଶ୍ମି ମହାନ୍ତି ଓ ଅରଡା ପ୍ରାଥମିକ ବିଦ୍ୟାଳୟର ରୀତାରାଣି ରାଉତଙ୍କୁ ମଧ୍ୟାହ୍ନ ଭୋଜନ ସଂକ୍ରାନ୍ତରେ ଭୁଲ ତଥ୍ୟ ଯୋଗାଣ ଯୋଗୁଁ ନିଲମ୍ବନ କରାଯାଇଛି ।
ପୂର୍ବରୁ ରଘୁନାଥପୁର ବ୍ଲକର ବୃନ୍ଦାବନ ଚନ୍ଦ୍ର ନୋଡାଲ ବିଦ୍ୟାଳୟର ପ୍ରଧାନ ଶିକ୍ଷୟିତ୍ରୀ ଏ. ରୁକସାନା ସଦାମୁଲ ଓ ଆଉ କିଛି ଶିକ୍ଷକଙ୍କୁ ପଂଜିକୃତ ଛାତ୍ରଛାତ୍ରୀଙ୍କ ସଂଖ୍ୟାରେ ହେରଫେର କରିଥିବା ଅଭିଯୋଗରେ ନିଲମ୍ବନ କରାଯାଇଛି ଓ ଭୁଲ ତଥ୍ୟ ଯୋଗାଣ ଅଭିଯୋଗରେ ୧୨ରୁ ଅଧିକ ଶିକ୍ଷକଙ୍କ ଦରମା ବନ୍ଦ କରାଯାଇଛି ।
ସରକାର ପ୍ରାଥମିକ ବିଦ୍ୟାଳୟରେ ମଧ୍ୟାହ୍ନ ଭୋଜନ ସଠିକ ବଣ୍ଟନ ପାଇଁ ମୋବାଇଲ ଆପ୍ ଓ ଏସଏମଏସ ଆପ୍ଲିକେସନ ଆରମ୍ଭ କରିଥିବା ବେଳେ ସ୍କୁଲ ଓ ଗଣଶିକ୍ଷା ବିଭାଗ ଅଧିକାରୀଙ୍କ ଦାୟତ୍ୱହୀନତା ତଥା ଅବହେଳା ଯୋଗୁଁ ପ୍ରହସନ ପାଲଟିଛି ବୋଲି ସ୍ଥାନୀୟ ଲୋକେ ଅଭିଯୋଗ କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
